Diari Oficial de la Generalitat Valenciana


Sumari del DOGV 6127, del 21-10-2009 (2009/11497)

RESOLUCIÓ de 28 de novembre de 2008, de la Direcció General per al Canvi Climàtic, per la qual s'atorga a la Mancomunitat Espadà-Millars l'autorització ambiental integrada per a l'ampliació de l'abocador de residus no perillosos al terme municipal de Tales (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11442


Data del document
:   28-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 28 de novembre de 2008, de la Direcció General per al Canvi Climàtic, per la qual s'atorga a la Mancomunitat Espadà-Millars l'autorització ambiental integrada per a l'ampliació de l'abocador de residus no perillosos al terme municipal de Tales (Castelló). [2009/11401]  
Vistos els documents que consten en l'expedient 167/07 IPPC, instruït a instàncies de la Mancomunitat Espadà-Millars, a fi d'obtenir l'autorització ambiental integrada per a l'ampliació de l'abocador de residus no perillosos, s'emet aquesta resolució de conformitat amb els següents  
Antecedents de fet  
Primer. Amb data 18 d'octubre de 1991 el director de l'Agència del Medi Ambient va dictar una declaració d'impacte ambiental favorable al projecte d'instal·lació de l'abocador de residus sòlids urbans de Tales.  
Amb data 22 de desembre de 1992 el Ple de l'Ajuntament de Tales va acordar concedir la llicencia d'activitat de l'abocador.   
Mitjançant una resolució de 12 de juliol de 2000, de la Direcció General d'Educació i Qualitat Ambiental, es va concedir l'autorització administrativa, amb número de gestor 13/E/RNP/CV, per a la realització de l'activitat d'eliminació tipus D5 (abocament) de residus urbans, la qual es va prorrogar mitjançant la Resolució de 13 de abril de 2007.  
Mitjançant la Resolució de 16 de juliol de 2008, de la Direcció General per al Canvi Climàtic, es va aprovar el projecte de segellament de l'abocador de residus no perillosos de Tales.   
Segon. Amb data 21 de juny de 2007 José Medina Lozano, en representació de la Mancomunitat Espadà-Millars, amb CIF L46614075, va presentar a la Conselleria de Territori i Habitatge una sol·licitud d'autorització ambiental integrada per a l'ampliació de l'abocador de residus no perillosos inclòs en les instal·lacions existents en el Pla zonal de residus de les zones II, IV i V a Tales (Castelló), que es detalla en l'annex I.  
A la sol·licitud s'adjunta l'informe urbanístic de l'Ajuntament de Tales de 22 de maig de 2007.   
Tercer. Amb data 11 de setembre de 2007 es va requerir a l'interessat que aportara documentació complementària per a la tramitació de l'expedient, la qual va ser lliurada amb data 22 d'octubre de 2007.  
Entre la documentació aportada s'inclou el Conveni entre la Diputació provincial de Castelló i la Mancomunitat Espadà-Millars per a la utilització de l'abocador controlat de residus urbans de Tales.  
Quart. Una vegada admesa a tràmit la sol·licitud amb data 8 de novembre de 2007, la Conselleria va remetre la documentació a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
Cinqué. Els dies 13 de novembre de 2007 i 15 de febrer de 2008 el Servei de Protecció de l'Ambient Atmosfèric va emetre informes en relació amb la contaminació acústica.   
Amb data 22 de novembre de 2007 el Servei de Residus Urbans va emetre un informe en relació amb l'informe preliminar del sòl.   
Sisé. Amb data 19 de febrer de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5706).  
Durant el període d'informació pública no s'han presentat al·legacions al projecte ni a la Conselleria de Medi Ambient, Aigua, Urbanisme i Habitatge ni a l'Ajuntament de Tales, i així consta en l'expedient certificat de la informació pública.  
Seté. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Huité. Amb data 1 d'abril de 2008 el Servei de Protecció de l'Ambient Atmosfèric va emetre un informe sobre la contaminació atmosfèrica.  
Amb data 4 d'abril de 2008 el Servei de Residus Industrials va emetre un informe sobre la documentació aportada.  
Amb data 4 d'abril de 2008 la Confederació Hidrogràfica del Xúquer va emetre un informe pel qual es requeria l'aportació de documentació complementària.  
Amb data 16 de maig de 2008 l'Àrea d'Avaluació Ambiental va emetre un informe sobre la documentació presentada.   
En relació amb això, amb data 27 de maig de 2008 i 5 de juny de 2008 es va requerir a l'interessat que aportara la documentació esmentada, la qual va ser lliurada amb data 23 de juny i 3 de juliol de 2008.  
Nou. Amb data 16 de juliol de 2008 l'Ajuntament de Tales va emetre un informe favorable al projecte.  
Amb data 21 de juliol de 2008 el Servei de Residus Industrials va emetre un informe sobre la documentació aportada.  
Amb data 24 de juliol de 2008 la Confederació Hidrogràfica del Xúquer va emetre un informe pel qual es requeria l'aportació de documentació complementària.  
En relació amb això, amb data 1 de setembre de 2008 es va requerir a l'interessat l'aportació de la documentació esmentada, la qual va ser lliurada amb data 10 de setembre de 2008.  
Deu. Amb data 18 de setembre de 2008 l'Àrea d'Avaluació Ambiental va emetre un informe pel qual es requeria l'aportació de documentació complementària, la qual va ser lliurada amb data 6 de novembre de 2008.  
Onze. Amb data 23 de setembre de 2008 la Confederació Hidrogràfica del Xúquer va emetre un informe favorable mitjançant el qual es justificava la inexistència d'abocaments al domini públic hidràulic, condicionat al compliment de prescripcions que s'han incorporat al contingut d'aquesta resolució.  
Dotze. Amb data 24 de setembre de 2008 el Servei de Residus Urbans va emetre un informe en relació amb la producció de residus.  
Tretze. Amb data 25 de novembre de 2008 la Direcció General de Gestió del Medi Natural va emetre una declaració d'impacte ambiental favorable, només a l'efecte ambiental, de l'ampliació de l'abocador de residus no perillosos de Tales (Castelló).  
Catorze. Amb data 25 de novembre de 2008 es va fer el tràmit d'audiència a l'interessat, sense que s'hi presentaren al·legacions.  
Quinze. Amb data 25 de novembre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 167/07 IPPC de sol·licitud d'autorització ambiental integrada, promogut per la Mancomunitat Espadà-Millars.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 5.4 de l'annex I de la Llei 2/2006.  
Abocadors de qualsevol tipus de residus que reben més de 10 tones per dia o que tinguen una capacitat de més de 25.000 tones, excloent-ne els abocadors de residus inerts.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. El Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador, estableix el marc jurídic i tècnic de les activitats d'eliminació esmentades.  
D'altra banda, els articles 9 i 10 del Reial decret 1481/2001 estableixen, respectivament, les condicions d'atorgament i el contingut de les autoritzacions d'abocadors.  
Quart. La Decisió del Consell de 19 de desembre de 2002 estableix els criteris i procediments d'admissió de residus als abocadors, d'acord amb l'article 16 i amb l'annex II de la Directiva 1999/31/CE, així com la classificació dels abocadors.  
Cinqué. Segons el Pla zonal de residus de la zona II, IV i V, aprovat per l'Ordre de 2 de desembre de 2004, del conseller de Territori i Habitatge, l'abocador de residus urbans de Tales s'inclou en les infraestructures existents per al tractament dels residus urbans generats en l'àmbit del pla zonal.   
Sisé. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
En vista d'aquests antecedents, a proposta de la cap del Servei de Control Integrat de la Contaminació, amb el vistiplau del cap d'Àrea de Qualitat Ambiental, resolc:  
Primer  
Concedir a la Mancomunitat Espadà-Millars l'autorització ambiental integrada per a l'abocador de residus no perillosos de classe B3 existent i la seua ampliació, ubicat al paratge el Pantà, s/n, de Tales (Castelló), relativa al Projecte bàsic d'autorització ambiental integrada, de data 19 de juny de 2007, subscrit per Jesús Paniagua Bravo, la qual queda inscrita en el Registre General d'Instal·lacions de la Comunitat Valenciana amb el número 356-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
Núm. focus Descripció  
F-1 Torxa del sistema de desgasificació   
 de l'abocador  
Els valors límit d'emissió que s'han de complir en els focus canalitzats són els següents:   
  
Per a tots els focus, les concentracions mesurades han d'estar referides sempre a condicions normals de pressió i temperatura (101,3 kPa i 273,16 K) per als gasos de combustió en base seca i un contingut d'oxigen del 15%.  
En el termini de 12 mesos s'ha d'executar la solució tècnica de tractament del gas generat a l'abocador existent, reblit d'acord amb l'apartat 4 de l'annex I del Reial decret 1481/2001. Qualsevol solució diferent de la combustió en torxa o aprofitament energètic l'haurà de justificar una entitat col·laboradora en matèria de qualitat ambiental en funció de la generació i composició de gas de l'abocador.  
Respecte a l'ampliació de l'abocador, una vegada s'haja arribat a les cotes màximes d'abocament de residus i s'hagen assegurat les condicions d'anaerobiosi en la massa de residus, de manera que no hi haja risc d'explosió per excessiva concentració d'oxigen en el biogàs, caldrà connectar les xemeneies de desgasificació al sistema de tractament.  
1.2. Emissions difuses  
Respecte a les emissions de gasos de l'abocador, mentre no estiguen connectades a la torxa, se n'haurà de controlar l'acumulació i l'emissió mitjançant les xemeneies de desgasificació, i comprovar periòdicament l'eficàcia del sistema d'extracció de gasos.  
Per al cas de les emissions no canalitzades la canalització de les quals no siga viable, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per als agents químics publicats més recentment per l'Institut Nacional de Seguretat i Higiene en el Treball.  
Respecte a l'emissió de partícules no canalitzades, i especialment les emissions difuses provocades per l'emissió de material pulverulent, s'han de seguir els valors límit que estableix el punt 3 de la disposició addicional primera del Decret 127/2006 del Consell, i la seua correcció d'errors de 10 d'octubre de 2006. Per a fer-ho, caldrà aplicar totes aquelles millores tècniques disponibles possibles en aquest tipus d'activitats, incloent-hi aquelles orientades a reduir la suspensió de pols provocada pel trànsit de camions i maquinària pesant. S'han de fer regatges periòdics en el moviment de terres i en els vials de trànsit.   
Així mateix, s'ha d'efectuar un control de materials arrossegats pel vent en les condicions que estableix l'apartat 5 de l'annex I del Reial decret 1481/2001. Per a fer-ho, caldrà evitar l'envol de residus de baixa densitat i organitzar campanyes periòdiques de neteja.  
1.3. Programa de control i vigilància d'emissions atmosfèriques  
a) Condicions generals:  
Anualment s'ha de fer un control ambiental que garantisca l'adequació de les instal·lacions i l'activitat als requeriments legals aplicables i, específicament, als valors límit d'emissió que fixa l'autorització ambiental integrada. El control ambiental l'han de fer empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004.   
b) Condicions relatives a l'emissió de biogàs de l'abocador:  
Pel que fa a les emissions potencials de gas i pressió atmosfèrica, en almenys un punt de cada cel·la representatiu de cada secció de l'abocador i referit principalment al contingut de matèria orgànica en el residu, s'han de determinar (abans de la combustió) trimestralment les emissions potencials de:  
CH4  
CO2  
O2  
H2S  
H2  
El contingut d'hidrocarburs halogenats (AOX) en el biogàs ha de ser inferior a 150 mg/m³ per a prevenir la formació de dioxines. Anualment se n'ha de determinar la concentració en el biogàs produït.  
Així mateix, una vegada entre en funcionament el sistema de tractament de biogàs, s'hauran d'efectuar els següents controls addicionals del biogàs:  
- Cabal, humitat, temperatura i percentatge d'oxigen.  
- Control de temps de funcionament de la torxa o tractament de biogàs.  
A més a més, caldrà complir les prescripcions següents:  
Les unitats de combustió han de disposar de sistema d'ignició automàtica i alarma, i s'ha d'arribar a una temperatura de com a mínim 850 ºC durant 2 segons. S'ha de disposar d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La torxa ha de disposar d'un cabalímetre de rang variable i registre en continu com a sistema de control, a fi de saber en tot moment els cabals de gasos que s'envien a la torxa i per a determinar que es compleixen les condicions que s'hi imposen.  
Els punts de mostratge en els focus han de complir els requisits de l'Ordre, de 18 d'octubre de 1976, sobre prevenció i correcció de la contaminació industrial de l'atmosfera.  
2. Olors  
Respecte a l'emanació d'olors de la instal·lació, d'acord amb la norma UNE-EN 13827, els nivells d'olor no han d'excedir les 5 ouE (unitat d'olor europea) a les zones residencials d'afecció, considerant el percentil 98 de les mitjanes horàries al llarg d'un any.  
En el cas que es detecten molèsties per olors en sòl residencial pròxim, caldrà presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, mitjançant la tècnica de l'olfactometria dinàmica, els nivells d'olor a l'entorn immediat de les instal·lacions.  
En el cas que se superen els nivells d'olor, l'empresa haurà de presentar un projecte que preveja mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
   
En aquest sentit, una entitat col·laboradora en matèria de qualitat ambiental per al camp de la contaminació acústica ha de fer una auditoria acústica en l'entorn immediat de la parcel·la de 'activitat en el termini de tres mesos des de la posada en funcionament de l'ampliació, i posteriorment almenys cada cinc anys, d'acord amb l'article 37 d'aquesta llei.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
4. Abocaments  
La instal·lació no requereix autorització d'abocament de l'organisme de conca per la inexistència d'abocaments al domini públic hidràulic, i ha de complir les prescripcions següents:  
1. Anualment, juntament amb la memòria anual i la declaració E-PRTR, s'ha d'aportar davant l'òrgan competent per a l'atorgament de l'autorització ambiental integrada una declaració de les incidències detectades, així com totes les factures de retirada o justificants acreditatius de la retirada de les aigües residuals que s'hagen emmagatzemat en un depòsit o bassa impermeable per al tractament posterior per un gestor autoritzat, de manera que aquestes concorden amb el volum generat.  
2. Anualment s'han de remetre a l'Àrea de Qualitat de les Aigües de la Confederació Hidrogràfica del Xúquer les analítiques efectuades en els diversos piezòmetres, una vegada aquests siguen executats, de manera que es puga dur a terme un control de les aigües subterrànies.  
3. El titular de l'activitat està obligat a fer el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.   
4. La línia o línies d'aigua de l'activitat susceptibles de generar abocaments d'aigües residuals no disposaran de cap sistema de desguàs capaç de generar abocament continu o discontinu, ni directe o indirecte, al domini públic hidràulic.  
5. Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
6. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
7. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4.1. Lixiviats  
Està prohibit l'abocament de lixiviats de l'abocador. Els lixiviats generats s'han de captar en les basses de lixiviats de l'abocador per a la seua gestió externa mitjançant l'entrega a un gestor de residus autoritzat.  
S'ha de reduir al màxim la quantitat de lixiviats generats amb la reducció de la superfície del vas d'abocament i residus exposats a l'aigua de pluja, i amb l'evaporació màxima tant en les basses de lixiviats com amb la recirculació a l'abocador.  
La recirculació de lixiviats s'ha d'efectuar de forma uniforme per tota la superfície de l'abocador, de manera que la humitat s'incorpore uniformement a la massa de residus a fi de promoure la màxima degradació de matèria orgànica i l'estabilització i consolidació de la compactació de l'abocador.  
En les èpoques de l'any en què la generació de lixiviats siga superior a l'evaporació, així com quan es duguen a terme tasques de manteniment de les basses, s'han de retirar mitjançant l'entrega a un gestor de residus autoritzat, i caldrà aportar la documentació acreditativa de les entregues.  
S'ha de fer el control i la vigilància de lixiviats que estableix l'apartat de residus, mitjançant el control de la seua composició i dels volums produïts. S'ha d'incloure el balanç hídric mensual que en justifique la gestió, i aportar, amb la memòria anual i la declaració E-PRTR, la documentació justificativa d'aquesta gestió (factures o justificants acreditatius de la retirada de les aigües residuals i posterior tractament per un gestor autoritzat).   
S'ha d'efectuar el manteniment i el control periòdics de tota la xarxa de recollida de lixiviats, i assegurar la impermeabilitat de les canalitzacions i les basses de lixiviats, a fi d'assegurar-ne el funcionament correcte i l'accessibilitat per al mostratge en tot moment.   
La bassa de lixiviats s'ha de mantenir sempre per sota de la meitat de la seua capacitat. Com a mesura de seguretat davant possibles abocaments accidentals, la bassa i el depòsit hauran de disposar d'una solució tècnica que permeta tallar el fluix de lixiviats des de la xarxa de drenatge com a mesura provisional, sempre que no es veja compromesa en cap moment l'estabilitat de l'abocador. Pel que fa al depòsit subterrani de lixiviats de l'abocador existent, se n'ha d'evitar el desbordament mitjançant el bombament a la nova bassa de lixiviats.  
4.2. Aigües superficials  
Mitjançant la xarxa de desviació d'aigües pluvials s'han d'interceptar les aigües superficials, i desvia-les al barranc adjacent, de manera que s'evite que arriben a l'interior de l'abocador i entren en contacte amb els residus.   
S'ha d'efectuar el manteniment i el control periòdic de tota la xarxa de desviació d'aigües superficials, per a evitar el rebliment de les cunetes perimetrals i assegurar-ne el correcte fluix de desviació i intercepció de pluvials.   
4.3. Aigües sanitàries  
Les aigües residuals sanitàries són destinades a la bassa de lixiviats de l'abocador, i es gestionen conjuntament amb els lixiviats, l'excedent dels quals és destinat a un gestor de residus autoritzat extern a la instal·lació.  
5. Protecció del sòl i de les aigües subterrànies  
La nova cel·la d'ampliació de l'abocador s'ha projectat amb la impermeabilització que exigeix el Reial decret 1481/2001, de 27 de desembre, d'eliminació de residus a abocador.   
Per al control i la vigilància de la qualitat d'aigües subterrànies es disposa d'una xarxa de cinc punts de control: un, aigües amunt de l'abocador en la direcció del fluix d'aigües subterrànies entrant (blanc), i quatre punts de control més situats aigües avall de l'abocador en la direcció del fluix ixent.   
Els paràmetres que cal determinar i la periodicitat del control i vigilància d'aigües subterrànies s'estableixen en l'apartat de residus, i s'han d'aportar en la memòria anual de l'activitat i la declaració E-PRTR la totalitat de controls efectuats en les aigües subterrànies, així com les incidències detectades.  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana; el Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
S'autoritza l'operació d'eliminació de residus mitjançant depòsit (operació d'eliminació tipus D5: abocament en llocs especialment dissenyats) a l'abocador per a residus no perillosos classe B3, segons la classificació establida en l'annex B de la Decisió del Consell 2003/33/CE, ubicat al paratge el Pantà de Tales (Castelló), amb centre en el punt de coordenades UTM 730.632, Y(30)= 4.427.654, i una capacitat d'eliminació de 20.000 tones anuals i un volum total de l'ampliació de 137.021 metres cúbics.  
Es mantenen les inscripcions en el Registre General de Gestors Autoritzats de Residus de la Comunitat Valenciana.  
Els residus admissibles en l'abocador són els següents tipus de residus no perillosos, d'acord amb la definició de l'article 2.a) del Reial decret 1481/2001 i d'acord amb la Llista europea de residus aprovada per l'Ordre MAM/304/2002, de 8 de febrer, i correcció de 12 de març:  
19 05 01 Fracció no compostada de residus municipals i assimilats.  
19 05 03 Compost fora d'especificació.  
19 12 12 Altres residus (incloses mescles de materials) procedents del tractament mecànic de residus, diferents dels especificats en el codi 19 12 11.  
20 03 01 Mescles de residus municipals.  
20 03 03 Residus de neteja viària.  
El procediment d'admissió de residus en l'abocador ha de complir el que disposen els articles 5, 6 i 12 del Reial decret 1481/2001 i la Decisió del Consell 2003/33/CE, per la qual s'estableixen els criteris i procediments d'admissió de residus als abocadors, d'acord amb l'article 16 i amb l'annex II de la Directiva 1999/31/CEE:  
1. S'efectuarà un procediment d'admissió de residus d'acord amb els articles 6 i 12 del Reial decret 1481/2001.   
2. L'eliminació de residus es limitarà a aquells residus o fraccions residuals no susceptibles de valorització d'acord amb les millors tècniques disponibles, de conformitat amb l'article 18 de la Llei 10/2000, de 12 de desembre, de residus de la Comunitat Valenciana.  
3. L'admissió del tipus de residu LER 20 03 01 Mescles de residus municipals es farà fins que entren en funcionament les instal·lacions previstes en els plans zonals de residus urbans en què s'inclouen els municipis usuaris de la Mancomunitat Espadà-Millars. A partir d'aquest moment, l'admissió es farà de manera que es complisquen els objectius de reducció de matèria orgànica biodegradable que estableix l'article 5.2. del Reial decret 1481/2001.  
6.1.1. Control en l'eliminació de residus  
I. A l'entrada de la instal·lació s'ha d'afixar un cartell en el qual ha de constar la classificació de l'abocador, la identificació del titular i l'explotador, l'horari de treball, la informació de contacte i el número d'inscripció en el Registre d'Instal·lacions de la Comunitat Valenciana.  
II. S'ha d'efectuar la cobertura diària dels residus abocats, de manera que la superfície de residus sense cobrir no supere en cap moment la superfície màxima del front diari de treball.  
III. Els procediments de control i vigilància s'han de fer d'acord amb el que s'especifica en l'annex III del Reial decret 1481/2001. La presa de mostres i l'anàlisi les han de fer empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004, i han d'aportar-ne els resultats anualment, amb la memòria anual i la declaració E-PRTR:  
a. Dades meteorològiques: els paràmetres que s'indiquen en el punt 2 de l'annex III del Reial decret 1481/2001 s'han d'obtenir a la mateixa instal·lació o a l'estació meteorològica més pròxima.  
b. Control de lixiviats: s'ha de fer un control mensual del volum de lixiviats produït i un control trimestral de la seua composició en cada punt de descàrrega de lixiviat. Els paràmetres que cal determinar en lixiviats han de ser almenys els següents:  
  
\* \* \* \* \*  
  
\* \* \* \* \*  
c. Control d'aigües subterrànies: s'ha de fer semestralment el control del nivell de les aigües subterrànies als punts de control. Trimestralment s'han de determinar els paràmetres següents:   
d. Control de gasos: s'han de seguir les prescripcions que s'estableixen en l'apartat d'emissions atmosfèriques.   
e. Control topogràfic: anualment s'ha de fer un alçament a fi d'obtenir les dades d'estructura i composició de l'abocador relatives a la superfície i el volum ocupat pels residus, la densitat aparent, els mètodes de depòsit, el temps i la durada del depòsit, el càlcul de la capacitat i la vida útil restant de les cel·les d'explotació i de la totalitat de l'abocador.   
Aquest alçament s'ha de representar mitjançant planta i perfil de l'abocador, i ha d'incloure la referència al fons del vas, a l'any anterior d'activitat i a les cotes màximes d'abocament. Així mateix, s'ha de determinar el comportament d'assentament del nivell del vas d'abocament.   
IV. S'ha de portar un registre documental amb les quantitats i les característiques dels residus depositats, indicant-ne l'origen, la codificació LER d'acord amb la Llista europea de residus (Ordre MAM/304/2002), resultat del procediment d'admissió, la data d'entrega, el productor i el recollidor. Aquesta documentació ha d'estar a disposició de les administracions públiques competents que la requerisquen.   
V. S'ha de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus eliminats en la instal·lació i el resultat del programa de control i vigilància.   
VI. L'entitat explotadora de l'abocador és la mercantil Fomento de Construccions y Contratas, SA (FCC), amb CIF D64204262, i el responsable de la gestió de l'abocador és Gerardo Branchadell Monferrer. Correspon a l'entitat explotadora, segons la definició de l'article 2.h), garantir el compliment del que estableixen els articles 12, 13 i 14 del Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador. En el cas que l'explotació de l'abocador es concedisca a una persona física o jurídica distinta, haurà de notificar-ho a aquesta Direcció General.  
VII. D'acord amb l'annex de documentació cartogràfica aportat amb data 20 de novembre de 2008, la tanca perimetral de la instal·lació (així com la barrera vegetal) de la part sud de l'abocador s'ha de recular per a respectar l'amplària legal de la via pecuària núm. 1, assagador del camí de Castelló, segons l'Ordre de 20 de maig de 1974 (BOE núm. 177, de 25 de juliol de 1974).  
VIII. Els vials interns i externs de l'abocador, com també el seu entorn, s'han de mantenir en condicions òptimes de neteja, organitzant serveis de neteja de tots els residus envolats des del vas d'abocament o els llocs d'abassegament.  
IX. La instal·lació ha de disposar d'una barrera vegetal perimetral, tal com descriu el projecte. S'han de reposar el 100% de les marres que es produïsquen en aquesta barrera al llarg de l'explotació de l'abocador. Aquesta barrera vegetal s'ha de mantenir en condicions òptimes de neteja. Tota la instal·lació ha de disposar d'una tanca perimetral, per a la qual cosa s'ha d'escollir una tanca lacada en color verd.  
X. S'han de trasplantar els exemplars d'Olea europaea presents a la parcel·la d'estudi, els quals s'utilitzaran en la pantalla vegetal.  
XI. Una vegada excavat el vas d'abocament i abans de la instal·lació de les capes d'impermeabilització artificial, s'han de compactar els materials del fons fins a arribar al 98% de l'assaig Proctor modificat.  
XII. L'empresa encarregada de l'explotació de l'abocador serà la responsable del manteniment del camí d'accés, com també de qualsevol dany que s'hi cause.  
XIII. S'han d'utilitzar com a llocs d'arreplega les zones marcades en la cartografia. S'han de fer les faenes necessàries per a la conservació de la terra vegetal abassegada.  
XIV. Si durant l'explotació de l'abocador es troben restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, adaptant les mesures pertinents per a la seua protecció i conservació, i de conformitat amb el que preveuen els articles 63 i 65 de la Llei 4/1998, d'11 de juny, de patrimoni cultural valencià.  
XV. Clausura i manteniment postclausura:  
a. Una vegada construït el nou vas d'abocament, en el termini de 12 mesos s'ha de segellar l'abocador reblit existent, de manera que s'asseguren les condicions d'impermeabilitat i la viabilitat de la coberta vegetal. Així mateix, s'ha d'efectuar el tractament del gas, d'acord amb el que s'especifica en l'apartat d'emissions a l'atmosfera. S'han d'aportar els certificats d'execució de les obres de segellament i clausura, i la resta de documentació que estableix la Resolució de 16 de juliol de 2008 d'aprovació del projecte de segellament.  
b. La revegetació de l'abocador existent ha d'incloure la sembra d'espècies gramínies i lleguminoses, amb una densitat de 20 g/m² i la plantació d'espècies arbustives en una densitat de 3-4 plantes/m², i totes han de ser espècies adaptades a les condicions climàtiques de la zona.  
c. Les operacions de segellament i clausura de l'ampliació de l'abocador s'han d'iniciar quan els residus abocats arriben a la cota màxima prevista.  
d. S'ha d'aprofitar el material de maçoneria de les terrasses dels antics cultius per a obres de restauració, una vegada clausurat l'abocador.   
e. L'acceptació de la clausura s'ha de fer mitjançant l'aportació del certificat final d'obra i inspecció in situ per part dels tècnics d'aquesta Direcció General. Després de realitzar la inspecció final per a l'aprovació de la clausura, l'autoritat competent determinarà si la periodicitat del procediment de control i vigilància ha de modificar-se respecte al que estableix l'autorització. A més a més, caldrà efectuar el mante  
\* \* \* \* \*  
niment de les espècies vegetals cultivades a fi d'assegurar la restauració de la zona.  
6.2. Producció de residus  
S'autoritza la producció dels residus perillosos següents generats en les tasques de manteniment de la maquinària emprada en la instal·lació:  
El depòsit soterrat destinat a l'emmagatzematge temporal d'oli usat, així com la zona d'emmagatzematge de residus perillosos, ha de complir la legislació sectorial aplicable per a l'emmagatzematge de productes químics.  
Els residus es podran emmagatzemar durant un període igual o inferior a sis mesos, en el cas que siguen perillosos (o superior, si s'atorga l'ampliació del termini d'emmagatzematge), i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i s'ha de fer en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates d'arreplega. Així mateix, la zona d'emmagatzematge ha d'estar inclosa en el sistema general de protecció contra incendis de la instal·lació.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose un augment de la perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós, segons la seua naturalesa.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus perillosos, el qual s'ha de presentar en la direcció general competent en matèria de residus.  
Així mateix, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la relació dels que s'hi troben emmagatzemats temporalment, així com les incidències rellevants que s'hagen pogut produir, dins de l'any objecte de la declaració.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a l'Ajuntament i a la Direcció General per al Canvi Climàtic i, si escau, al Centre de Coordinació d'Emergències 112.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, l'empresa ha de remetre a l'Ajuntament i a la Direcció General per al Canvi Climàtic un informe detallat en què, a més de les dades identificatives, han de figurar-hi les següents:  
- Les causes de l'incident.  
- L'hora en què es va produir i la durada.   
- Les característiques de l'emissió o abocament.   
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14268: 2004.  
Així mateix, quan es determine el cessament definitiu d'alguna de les unitats, caldrà desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions incloses en l'àmbit d'aplicació de l'autorització ambiental integrada que estableix la Declaració d'impacte ambiental de 18 d'octubre de 1991 del director de l'Agència del Medi Ambient, i les condicions que estableix la Declaració d'impacte ambiental de la Direcció General de Gestió del Medi Natural de 25 de novembre de 2008 corresponent a l'ampliació de l'abocador.  
9. Altres condicions  
Caldrà ajustar-se al que disposen el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
L'abocador i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
Qualsevol modificació i ampliació de la capacitat de tractament de les instal·lacions de la configuració i explotació de l'abocador ha de ser notificada a aquesta Direcció General, i aportar la documentació justificativa per a la seua aprovació, d'acord amb l'article 42 de la Llei 2/2006, de prevenció de la contaminació i qualitat ambiental.  
Tercer  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Quart  
Abans de posar en marxa l'ampliació de la instal·lació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal, o l'autorització administrativa de l'organisme de conca per a l'execució de qualsevol obra o treball a la zona de policia de llits.   
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent, d'acord amb els articles 67 i 68 del Decret 127/2006:  
- Certificat visat del tècnic director de l'execució del projecte, en el qual s'ha d'acreditar que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat. Entre aquests s'ha d'acreditar el compliment de l'annex I del Reial decret 1481/2001, i s'han d'aportar els certificats d'impermeabilitat i estanquitat de la nova bassa de lixiviats.  
- Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en què s'acredite el compliment del contingut de l'autorització ambiental integrada.  
- Informe que estableix l'article 11 de la Llei 4/1998 de juny, de patrimoni cultural valencià.  
Cinqué  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta comprovació s'ha de fer en els termes que estableix l'article 68 del Decret 127/2006 del Consell.  
Sisé  
L'Administració deixarà sense efecte aquesta resolució en el moment que observe qualsevol incompliment de les condicions imposades, amb audiència prèvia de l'interessat.  
Seté  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i la mateixa autorització ambiental integrada.  
2. Comunicar a la Conselleria competent en medi ambient qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Huité  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 28 de novembre de 2008.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
La instal·lació consisteix en un abocador de residus no perillosos, ubicat al paratge el Pantà del terme municipal de Tales (Castelló), amb centre en el punt de coordenades UTM X(30)= 730.632, Y(30)= 4.427.654, i referència cadastral polígon 1, parcel·les 42, 43, 44, 49, 50, 51, 52, 53, 54, 55, 56, 94, 95, 96 (corresponents a l'abocador existent) i parcel·les 42, 43, 44, 50, 52 (corresponents a l'ampliació de l'abocador).  
L'abocador té com a finalitat des de 1992 l'eliminació dels residus urbans produïts als municipis usuaris de la Mancomunitat Espadà-Millars. S'inclou entre les instal·lacions que hi ha en el Pla zonal de residus de les zones II, IV i V.  
L'abocador disposa d'una cel·la d'abocament en fase de rebliment i segellament definitiu, per la qual cosa s'ha projectat la construcció d'una nova cel·la d'abocament ubicada a l'oest de l'abocador actual. Les dues cel·les disposen de bassa de lixiviats pròpia, soterrada en la cel·la existent i aèria en l'ampliació.  
Respecte a la cel·la ja reblida, es va procedir al segellament i al tractament del biogàs generat mitjançant la combustió en torxa.  
L'ampliació s'ha projectat d'acord amb el que exigeix el Reial decret 1481/2001, pel qual es regula l'eliminació mitjançant depòsit en abocador, té una superfície aproximada de 9.990 metres quadrats i una capacitat disponible de 137.021 metres cúbics, i la capacitat d'eliminació anual és de 20.000 t/any.   
Mitjançant els procediments de control i vigilància, l'abocador disposa d'una xarxa de seguiment de la composició de lixiviats, aigües subterrànies i gasos generats, com també un control topogràfic anual.   
Una vegada finalitzada l'activitat de l'abocador s'ha de segellar i clausurar, i caldrà fer el manteniment postclausura que estableix el Reial Decret 1481/2001.